CELEX: 62007TJ0095
Language: hu
Date: 2008-10-21
Title: Az Elsőfokú Bíróság (első tanács) 2008. október 21-i ítélete. # Aventis Pharma SA kontra Belső Piaci Harmonizációs Hivatal (védjegyek és formatervezési minták) (OHIM). # Közösségi védjegy - Felszólalási eljárás - A PRAZOL közösségi szóvédjegy bejelentése - PREZAL korábbi nemzeti szóvédjegy - Viszonylagos kizáró ok - Összetéveszthetőség - A 40/94/EK rendelet 8. cikke (1) bekezdésének b) pontja. # T-95/07. sz. ügy

Az Elsőfokú Bíróság (első tanács) 2008. október 21‑i ítélete – Aventis Pharma kontra OHIM – Nycomed (PRAZOL)
      (T‑95/07. sz. ügy)
      „Közösségi védjegy – Felszólalási eljárás − A PRAZOL közösségi szóvédjegy bejelentése – PREZAL korábbi nemzeti szóvédjegy – Viszonylagos kizáró ok – Összetéveszthetőség – A 40/94/EK rendelet 8. cikke (1) bekezdésének b) pontja”
      Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló termékek, illetve szolgáltatások vonatkozásában lajstromozott azonos vagy hasonló korábbi védjegy jogosultja
         általi felszólalás – A korábbi védjeggyel való összetéveszthetőség (40/94 tanácsi rendelet, 8. cikk, (1) bekezdés, b) pont) (vö. 26., 30., 56–57. pont)
      
      Tárgy
      
         
               Az OHIM negyedik fellebbezési tanácsa által 2007. február 8‑án az Altana Pharma AG és az Aventis Pharma SA közötti felszólalási
                  eljárás ügyében hozott határozat (R 302/2005‑4. sz. ügy) ellen benyújtott kereset.
               
            Az ügy adatai
      
               A közösségi védjegy bejelentője:
            
            
               Nycomed GmbH, korábban Altana Pharma AG
            
         
               Az érintett közösségi védjegy:
            
            
               A PRAZOL szóvédjegy az 5. osztályba tartozó áruk vonatkozásában – 1154269. sz. védjegybejelentés.
            
         
               A felszólalási eljárásban hivatkozott védjegy vagy megjelölés jogosultja:
            
            
               Aventis Pharma SA
            
         
               A hivatkozott védjegy vagy megjelölés:
            
            
               A PREZAL nemzeti szóvédjegy az 5. osztályba tartozó áruk vonatkozásában.
            
         
               A felszólalási osztály határozata:
            
            
               A felszólalási osztály a felszólalásnak helyt adott.
            
         
               A fellebbezési tanács határozata:
            
            
               A fellebbezési tanács a felszólalási osztály határozatát hatályon kívül helyezte, és a felszólalást elutasította.
            
         
      Rendelkező rész
      1)         Az Elsőfokú Bíróság hatályon kívül helyezi a Belső Piaci Harmonizációs Hivatal (védjegyek és formatervezési minták) (OHIM)
            negyedik fellebbezési tanácsának 2007. február 8‑án (az R 302/2005‑4. sz. ügyben) hozott határozatát.
      2)         Az OHIM maga viseli a saját költségeit, valamint az Aventis Pharma SA részéről felmerült költségeket.
      3)         A Nycomed GmbH maga viseli a saját költségeit.